
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 172 

“ “ 2 Μαρτίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της Εγγύησης του Δημοσίου προς την Εθνική 
Τράπεζα για τη χορήγηση κοινοπρακτικού δανείου 

ποσού 57 δισ. δρχ. στο Ι.Κ.Α. 1 

Αύξηση ανωτάτου ορίου έκδοσης εγγυητικών επιστο¬ 
λών από την Εθνική Τράπεζα της Ελλάδος Α. Ε. 2 

Έγκριση χορήγησης, κατ’ εξαίρεση, άδειας εγκατά¬ 
στασης για μηχανολογική επέκταση της μονάδας 
επεξεργασίας, τυποποίησης, κατάψυξης και εμπο¬ 
ρίας κρεάτων, κρεατοσκευασμάτων, αλλαντικών 
και συναφών ειδών, της Ι.Χ. Σταυρουλάκης 

Α.Β.Ε.Ε., που βρίσκεται στο Μοσχάτο Αττικής. 3 

Τροποποίηση της 31857/7122/27.11.1998 απόφασης 
«Συγκρότηση του Διοικητικού Συμβουλίου του Ειδι¬ 
κού Ταμείου Εφαρμογής Ρυθμιστικών και Πολεο- 

δομικών Σχεδίων (ΕΤΕΡΠΣ). 4 

Καθορισμός ποσού για απευθείας ανάθεση ή διαγωνι¬ 
σμού μεταξύ περιορισμένου αριθμού προσκαλου- 
μένων εργοληπτών επιχειρήσεων μικρών έργων ή 
εργασιών συντήρησης του Ταμείου Παρακαταθη¬ 
κών και Δανείων.. 5 

Αύξηση των συντάξεωντων συνταξιούχων: α) του Κλά¬ 
δου Κύριας Ασφάλισης, β) του Κλάδου Επικουρι¬ 
κής Ασφάλισης, γ) του Κλάδου Κύριας Ασφάλισης 
Φωτοειδησεογράφων και Εικονοληπτών Επικαίρων 
Τηλεόρασης και δ) του Κλάδου Κύριας Ασφάλισης 
Ανταποκριτών Ξένου Τύπου, του Ταμείου Ασφάλι¬ 
σης Ιδιοκτητών Συντακτών και Υπαλλήλων Τύπου 

(ΤΑΙΣΥΤ), για το έτος 1999. 6 

Σύσταση δύο (2) θέσεων ειδικευομένων γιατρών ειδικό¬ 
τητας κυτταρολογίας στο Περ. Παν/κό Γεν. Νοσ. Η¬ 
ρακλείου. 7 

Σύσταση θέσεων ειδικευομένων γιατρών ειδικότητας 

Καρδιολογίας στο Π.Γ.Ν. Ν. Ιωνίας «Αγ. Όλγα» 8 

Συγκρότηση Ειδικών Υγειονομικών Επιτροπών Αθήνας. 9 

Δημιουργία Μητρώου Αξιολογητώντου Υπουργείου Υ¬ 
γείας και Πρόνοιας (Μ.ΑΞ.Υ.Υ.Π.) για την αξιολόγη¬ 
ση Ενεργειών Συνεχιζόμενης Κατάρτισης εργαζο¬ 
μένων και ανέργων των τομέων Υγείας και Πρόνοι- 


Διοικητικές Επιτροπές Στρατιωτικών Επιτάξεων στο Ν. 
Χίου. 1 1 


Διοικητική Επιτροπή Στρατιωτικών Επιτάξεων Ν. Σά¬ 
μου. 12 


Α ΠΟΦΑΣΕ ΙΣ 

Αριθ. 2/10951 (ΔΙΣ) 0025 (1) 

Παροχή της Εγγύησης του Δημοσίου προς την Εθνική 

Τράπεζα για τη χορήγηση κοινοπρακτικού δανείου πο¬ 
σού 57 δισ. δρχ. στο Ι.Κ.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚΑ’τ. 143/95) και την 
αρ. 2015353/2267/12.6.1997 απόφαση του Υπουργού Οι¬ 
κονομικών. 

2. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθμ. 169/23.2.1999) 
με την οποία παρασχέθηκε η σύμφωνη γνώμη της στον Υ¬ 
πουργό Οικονομικών για τη χορήγηση της εγγύησης του 
Ελληνικού Δημοσίου. 

3. Την απόφαση του Δ.Σ. του ΙΚΑ με αριθμ. 38/6/ 
15.2.1999 με την οποία εγκρίνεται η σύναψη του ανωτέρω 
δανείου. 

4. Το από 15.2.1999 έγγραφο της Εθνικής Τράπεζας. 

5. Το αριθμ. Γ23/32/15.2.1999 έγγραφο του Ι.Κ.Α 

6. Την κοινή απόφαση του Πρωθυπουργού και του Υ¬ 
πουργού Οικονομικών αριθμ. 1107147/1239/0006Α7 
4.10.1996 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

Παρέχουμε την ανεπιφύλακτη εγγύηση του Ελληνικού 
Δημοσίου στην Εθνική Τράπεζα της Ελλάδος ως διοργα- 
νώτρια και διαχειρίστρια και εκπροσώπου των συμμετο- 
χουσών Τραπεζών υπέρ του Ιδρύματος Κοινωνικών Α¬ 
σφαλίσεων (Ι.Κ.Α.) για την κάλυψη των υποχρεώσεων του 
τελευταίου που προκύπτουν από το κοινοπρακτικό δάνειο 
των 57.000.000 δρχ. που θα χορηγηθεί προς το Ι.Κ.Α. ως 
δανειολήπτη και ειδικότερα για την κάλυψη των υποχρε¬ 
ώσεων εμπρόθεσμης και προσήκουσας πληρωμής του 
κοινοπρακτικού δανείου που θα χρησιμοποιηθεί για την ε¬ 
ξόφληση ισόποσου κοινοπρακτικού δανείου των 57.000 ε- 
κατ. δρχ. που λήγει στις 25.2.1999. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 του Α.Κ. και διατη- 

ρεί τα δικαιώματα και τις ενστάσεις που απορρέουν από 
τα άρθρα 853, 858,862 και 863 του Α.Κ. 

Η χορήγηση και η εξυπηρέτηση του δανείου θα γίνει 
σύμφωνα με τους εξής βασικούς όρους: 

Σκοπός δανείου: Εξόφληση ισόποσου κοινοπρακτικού 
δανείου δρχ. 57.000 εκατ. που λήγει 25.2.1999. 

Διάρκεια: 7 έτη. 

Αποπληρωμή: Στη λήξη. 

Εκτοκισμός: 6/μηνος. 

Επιτόκιο: ΑΤΗΙΒΟΡ 3 ή 6 μηνών (με την προϋπόθεση να 
καθοριστεί πριν την υπογραφή της σύμβασης. 

Περιθώριο: 0,30 εκατοστιαίες μονάδες πάνω από το 
ΑΤΗΙΒΟΡ για όλη τη διάρκεια του δανείου με δυνατότητα 
μείωσης του σε 0,25 εκατ. μονάδες μετά τα δύο πρώτα 
χρόνια. 

Διευκρινίζεται ότι δεν ισχύει ο όρος που περιέχεται στην 
αριθμ. 38/6/15.2.1999 απόφαση του Δ.Σ. του ΙΚΑ για την 
μη ανάληψη από το Ίδρυμα των τόκων και τόκων υπερη¬ 
μερίας. 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να πληρώνει κάθε φορά αποκλειστικά 
προς την ΕΘΝΙΚΗ ΤΡΑΠΕΖΑ κάθε ποσό από κεφάλαιο, τό¬ 
κους συμβατικούς ή υπερημερίας, προμήθειες και έξοδα 
πάσης φύσεως που κατά δήλωση της δεν πλήρωσε το IΚΑ 
μέσα στις προθεσμίες που αναφέρονται στους παραπά¬ 
νω όρους εντός δύο (2) μηνών εφόσον λάβει σχετική έγ¬ 
γραφη αξίωση της Τράπεζας και μετά από προηγούμενη 
βεβαίωση των ποσών αυτών στην οικεία Δ.Ο.Υ. στο λογα¬ 
ριασμό Νο 555 σύμφωνα με τη διάταξη του Π.Δ. αρ. 
16/1989 (Α’ 6/1989) και τις οδηγίες της εγκυκλίου μας α- 
ριθμ. 98348/2945/8.8.1979. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 1999 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθμ. 2/6574/0025 (2) 

Αύξηση ανωτάτου ορίου έκδοσης εγγυητικών επιστολών 
από την Εθνική Τράπεζα της Ελλάδος Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου τρίτου 
του νόμου 2441/96 (Α’ 256/96) «Κύρωση της από 8.8.1996 
Σύμβασης μεταξύ του Ελληνικού Δημοσίου και της Εθνι¬ 
κής Τράπεζας της Ελλάδος και άλλες διατάξεις». 

2. Το Π.Δ. 284/1988 «Οργανισμός του Υπουργείου Οι¬ 
κονομικών» (Α. 128/88). 

3. Την αριθμ. 2000019/13/0004/2.1.1997 απόφαση του 
Υπουργού Οικονομικών «Μεταβίβαση αρμοδιοτήτων και 
της εξουσίας να υπογράφουν με «Εντολή Υπουργού» στο 
Γενικό Γραμματέα του Υπουργείου Οικονομικών, Γενικό 
Γραμματέα Οικονομικής Πολιτικής και Συστημάτων, στον 
Ειδικό Γ ραμματέα κ.λ,π.». 

4. Την απόφασή μας 2028691/4534/3.8.1995 «Καθορι¬ 
σμός ανωτάτου ορίου έκδοσης εγγυητικών επιστολών α¬ 
πό τις Τράπεζες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λ.π. 

5. Το από 27.1.1999 έγγραφο της ανωτέρω Τράπεζας με 
το οποίο ζητά την αύξηση του ανωτάτου ορίου έκδοσης 


των εγγυητικών της επιστολών που έχει καθοριστεί σε 
δρχ. 980.000.000.000 με την αριθμ. 2009027/1326/ 
0025/16.2.1998 απόφασή μας. 

6. Τη δραστηριότητα της Τράπεζας όπως εμφανίζεται 
σήμερα. 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολισμού, απο¬ 
φασίζουμε: 

Καθορίζουμε το ανώτατο όριο έκδοσης Εγγυητικών Επι¬ 
στολών της Εθνικής Τ ράπεζας της Ελλάδος Α.Ε. στο ποσό 
των δρχ. ενός τρισεκατομμυρίου (1.000.000.000.000), με 
τους όρους και τις προϋποθέσεις βάσει των οποίων παρέ¬ 
χονται από τις Τράπεζες που λειτουργούν στην Ελλάδα 
εγγυήσεις στο Δημόσιο και τα Νομικά Πρόσωπα Δημοσί¬ 
ου Δικαίου για εκτέλεση έργων, προμήθειες, κ.λ.π. (από¬ 
φασή μας 2028691/4534/3.8.1995). 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 16 Φεβρουάριου 1999 

Με εντολή Υπουργού 
Η Γενική Διευθύντρια 
ΑΡΕΤΗ ΑΣΗΜΑΚΟΠΟΥΛΟΥ 

-♦- 

Αριθ. Φ.22/41905/1865 (3) 

Έγκριση χορήγησης, κατ’ εξαίρεση, άδειας εγκατάστα¬ 
σης για μηχανολογική επέκταση της μονάδας επεξερ¬ 
γασίας, τυποποίησης, κατάψυξης και εμπορίας κρεά¬ 
των, κρεατοσκευασμάτων, αλλαντικών και συναφών 
ειδών, της Ι.Χ. Σταυρουλάκης Α.Β.Ε.Ε., που βρίσκεται 
στο Μοσχάτο Αττικής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

α. Τις διατάξεις του άρθρου 4 του Ν. 1360/1983 «Προώ¬ 
θηση των επενδύσεων, οργάνωση των Υπηρεσιών Κρατι¬ 
κών Προμηθειών και άλλες διατάξεις» (ΦΕΚ Α/65/83), ό¬ 
πως τροποποιήθηκαν με το άρθρο 1 παρ. 21 του Ν. 
2412/1996 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά Όργανα και άλλες δια¬ 
τάξεις» (ΦΕΚ 123Α). 

β. Τις διατάξεις του άρθρου 10 και ειδικότερα της πα¬ 
ραγράφου ή του Π.Δ. 437/85 «Καθορισμός και ανακατα¬ 
νομή των αρμοδιοτήτων των Υπουργείων» (ΦΕΚ 157/Α). 

γ. Τις διατάξεις του Π.Δ. 27/1996 «Συγχώνευση των Υ¬ 
πουργείων Τουρισμού, Βιομηχανίας, Ενέργειας & Τεχνο¬ 
λογίας και Εμπορίου στο Υπουργείο Ανάπτυξης» (ΦΕΚ 
19Α'). 

δ. Τις διατάξεις του Π.Δ. 84/84, «Ίδρυση, επέκταση, εκ¬ 
συγχρονισμός, συγχώνευση & μετεγκατάσταση βιομηχα¬ 
νιών, βιοτεχνιών και αποθηκών μέσα στα όρια του ηπει¬ 
ρωτικού τμήματος του Νομού Αττικής και των νησιών Σα¬ 
λαμίνας και Αίγινας» (ΦΕΚ Α/33/84). 

ε. Τις από 16.9.96 και 14.4.97 αιτήσεις της Ι.Χ. Σταυρου¬ 
λάκης ΑΒΕΕ, για την έγκριση χορήγησης άδειας εγκατά¬ 
στασης για μηχ/κή επέκταση της μονάδας της, επεξεργα¬ 
σίας και τυποποίησης κρέατος, που βρίσκεται στο Μο¬ 
σχάτο Αττικής. 

στ. Το γεγονός ότι η εν λόγω επένδυση θα συμβάλλει 
στην επιτάχυνση του ρυθμού ανάπτυξης της Εθνικής Οι¬ 
κονομίας, γιατί: 

1. Θα δημιουργηθούν τουλάχιστον 20 νέες θέσεις ερ¬ 
γασίας. 

2. Θα δημιουργηθεί μία νέα σύγχρονη μονάδα στον κλά¬ 
δο με αρίστης ποιότητας προϊόντα και με άμεσο αποτέλε¬ 
σμα την αύξηση των εξαγωγών της εταιρείας από 30 εκ. σε 
350 εκ., λόγω του ότι θα μειωθεί η τιμή πώλησης των προϊ¬ 
όντων, θα βελτιωθεί η ποιότητά τους και θα τυποποιηθούν. 

3. Θα πραγματοποιηθεί επένδυση ύψους 1.800.000.000 

δρχ. 

4. Η νέα επένδυση θα πραγματοποιηθεί σε υφιστάμενη 
μονάδα, ενώ η αντικατάσταση του παλαιού μηχ/κού εξο¬ 
πλισμού με νέο σύγχρονης τεχνολογίας, δεν αναμένεται 
να δημιουργήσει επιβάρυνση του περιβάλλοντος. 

ζ. Την από 9.2.1998 εισήγηση του Υπουργείου Ανάπτυ¬ 
ξης, Γενική Γραμματεία Βιομηχανίας. 

η. Την αρ. 114/1996 κοινή απόφαση του Πρωθυπουρ¬ 
γού και της Υπουργού Ανάπτυξης, για την ανάθεση αρμο¬ 
διοτήτων, αποφασίζουμε: 

1. Εγκρίνουμε την χορήγηση, κατ’ εξαίρεση των διατά¬ 
ξεων του Π.Δ. 84/84 ή άλλων απαγορευτικών διατάξεων, 
σύμφωνα με τις διατάξεις του άρθρου 4 του Ν. 1360/83, 
όπως τροποποιήθηκαν με το άρθρο 1 παρ. 21 του Ν. 
2412/1996, άδειας εγκατάστασης, στην Ι.Χ. Σταυρουλά- 
κης ΑΒΕΕ για μηχ/κή επέκταση - εκσυγχρονισμό της μο¬ 
νάδας της, επεξεργασίας, τυποποίησης, κατάψυξης και 
εμπορίας κρεάτων, κρεατοσκευασμάτων, αλλαντικών και 
συναφών ειδών, που βρίσκεται σε ιδιόκτητο βιομηχανικό 
κτήριο στην οδό Πύργου & Πρέσπας, του Δήμου Μοσχά¬ 
του Αττικής, συνολικής αξίας, επένδυσης 1,8 δις δρχ. και 
συνολικής ισχύος μηχ/των περίπου 743 Κ\ΛΛ 

2. Η ανωτέρω έγκριση παρέχεται με τους εξής όρους: 

α) Η Ι.Χ. Σταυρουλάκης ΑΒΕΕ, γιατηνχορήγησηάδειας 

εγκατάστασης, να προσκομίσει απόφαση έγκρισης περι¬ 
βαλλοντικών όρων και για την μηχ/κή επέκταση σύμφωνα 
με τις ισχύουσες διατάξεις. 

β) Η επιχείρηση είναι υποχρεωμένη να συμμορφωθεί με 
τους όρους και περιορισμούς που θα επιβληθούν με τις α¬ 
ποφάσεις της αρμόδιας Υπηρεσίας Βιομηχανίας, καθώς 
και με τους όρους που θα επιβληθούν για την προστασία 
του περιβάλλοντος και την ασφάλεια των εργαζομένων 
και των περίοικων, σύμφωνα με τους εγκεκριμένους περι¬ 
βαλλοντικούς όρους. 

γ) Η εταιρεία υποχρεούται να καταθέσει εγγυητική επι¬ 
στολή ανεγνωρισμένης Τράπεζας Α' Τάξης, ισόποση των 
δεκαπέντε εκατομμυρίων (15.000.000) δρχ. με την οποία 
θα εγγυάται την εμπρόθεσμη εντός τριών (3) ετών από 
της ισχύος της παρούσας απόφασης, πραγματοποίηση 
της ως άνω επένδυσης κατά ποσοστό τουλάχιστον 80% 
και την εντός διετίας, από εφοδιασμού της νέας εγκατά¬ 
στασης με άδεια λειτουργίας, πρόσληψη προσωπικού 
τουλάχιστον (10) ατόμων. 

Οι λεπτομέρειες κατάθεσης και επιστροφής της εγγυη¬ 
τικής επιστολής, θα καθορισθούν από τον Υπουργό Ανά¬ 
πτυξης. 

Η ισχύς αυτής της απόφασης αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΑΝΝΑΔΙΑΜΑΝΤΟΠΟΥΛΟΥ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 


Αριθμ. 4566/996 (4) 

Τροποποίηση της 31857/7122/27.11.1998 απόφασης 

«Συγκρότηση του Διοικητικού Συμβουλίου του Ειδικού 

Ταμείου Εφαρμογής Ρυθμιστικών και Πολεοδομικών 

Σχεδίων (ΕΤΕΡΠΣ). 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 19 παρ. 1 του Ν.Δ/τος 
1262/1972 «περί ρυθμιστικών σχεδίων αστικών περιο¬ 
χών» (ΦΕΚ 194/Α). 

2. Τιςδιατάξειςτου άρθρου 1 του Ν.Δ/τος266/1973 «πε¬ 
ρί διοίκησης και λειτουργίας του ΕΤΕΡΠΣ (ΦΕΚ 79/Α). 

3. Την αριθμ. πρωτ. 30083/551/5.2.1990 κοινή απόφαση 
των Υπουργών Προεδρίας της Κυβερνήσεως και Περι¬ 
βάλλοντος Χωροταξίας και Δημοσίων Έργων «Ανασύνθε¬ 
ση του Δ.Σ. του ΕΤΕΡΠΣ». 

4. Τις διατάξεις της παρ. 38 του άρθρου 1 του Π.Δ/τος 
28/1993 «Καθορισμός αρμοδιοτήτων που διατηρούνται 
από τον Υπουργό και τις περιφερειακές Υπηρεσίες διανο- 
μαρχιακού επιπέδου του Υπουργείου ΠΕΧΩΔΕ « (ΦΕΚ 
9/Α), αποφασίζουμε: 

Τροποποιείται η 31857/7122/27.11.1998 απόφαση του 
Υπουργού Περιβάλλοντος Χωροταξίας και Δημοσίων Έρ¬ 
γων ως προς την παράγραφο 5 αυτής και ορίζεται η Πην. 
ΒΕΝΕΤΣΑΝΑΚΟΥ υπάλληλος του ΥΠΕΧΩΔΕ με Α’ βαθμό 
ως μέλος του Διοικητικού Συμβουλίου του ΕΤΕΡΠΣ σε α- 
ντικαστάση της Θεανώς Κελαϊδή και αναπληρώτρια της 
Ευδοκίας Μπασουκέα την Μαρία Αντωνέλου, υπάλληλο 
της Δ/νσης Περιβαλλοντικού Σχεδιασμού. 

Κατά τα λοιπά ισχύει η 31857/7122/27.11.98 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

-φ- 

Αριθμ. Δ17Υ/3/2/Φ.5.1.3. (5) 

Καθορισμός ποσού για απευθείας ανάθεση ή διαγωνι¬ 
σμού μεταξύ περιορισμένου αριθμού προσκαλουμέ- 
νων εργοληπτών επιχειρήσεων μικρών έργων ή εργα¬ 
σιών συντήρησης του Ταμείου Παρακαταθηκών και 
Δανείων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της περίπτωσης γ' της παραγρ. 2 του 
άρθρου 4 του Ν. 1418/1984 «Δημόσια έργα και ρυθμίσεις 
συναφών θεμάτων» (ΦΕΚ Α’ 23). 

2. Τις διατάξεις του άρθρου 29Α'του Ν. 1558/85 (Α' 137) 
το οποίο προστέθηκε με το άρθρο 27 του Ν. 2081/92 (Α' 
154) και τροποποιήθηκε με το άρθρο 1 παρ. 2α του Ν. 
2469/97 (Α'38). 

3. Το έγγραφο αριθμ. 155362/22.12.1998 Ταμείου Πα¬ 
ρακαταθηκών και Δανείων. 

4. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Καθορίζουμε το ποσόν της απ’ ευθείας ανάθεσης ή 
του διαγωνισμού μεταξύ περιορισμένου αριθμού προ- 
σκαλουμένων εργοληπτικών επιχειρήσεων για τη εκτέλε- 





4! 


2514 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ση μικρών έργων ή εργασιών συντήρησης των κτιρίων του 
Ταμείου Παρακαταθηκών και Δανείων σε έξι εκατομμύρια 
δρχ. (6.000.000), συμπεριλαμβανομένου και του Φ.Π.Α. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

-♦- 

Αριθ. Φ 54/321 (6) 

Αύξηση των συντάξεων των συνταξιούχων: α) του Κλάδου 
Κύριας Ασφάλισης, β) του Κλάδου Επικουρικής Ασφά¬ 
λισης, γ) του Κλάδου Κύριας Ασφάλισης Φωτοειδησεο- 
γράφων και Εικονοληπτών Επικαίρων Τηλεόρασης και 
δ) του Κλάδου Κύριας Ασφάλισης Ανταποκριτών Ξένου 
Τύπου, του Ταμείου Ασφάλισης Ιδιοκτητών Συντακτών 
και Υπαλλήλων Τύπου (ΤΑΙΣΥΤ), για το έτος 1999. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6του Ν. 2084/1992 (165 Α'). 

2. Τις διατάξεις των άρθρων 23 και 27 του Ν. 1558/1985 
(137 Α'),του άρθρου 5 του Π.Δ. 437/1985 (157Α') και του 
Π.Δ. 372/1995 (201Α'). 

3. Τις διατάξεις του άρθρρυ 29Ατου Ν. 1558/1985 που 
προστέθηκε με το άρθρο 27 του Ν. 2081/1992 (154 Α'). 

4. Την αριθ. οικ. 1749/4.11.98 (ΦΕΚ 1171 Β') απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στον Υφυ¬ 
πουργό Εργασίας και Κοινωνικών Ασφαλίσεων Φοίβο Ιω- 
αννίδη». 

5. Το αριθ. 796/8/11.1.1999 έγγραφο του Υπουργείου Ε¬ 
θνικής Οικονομίας. 

6. Την γνώμη του Διοικητικού Συμβουλίου του Ταμείου 
Ασφάλισης Ιδιοκτητών Συντακτών και Υπαλλήλων Τύπου 
που διατυπώθηκε κατά την 8/10.2.1999 συνεδρίασή του. 

7. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος των προϋπολογισμών 
των κλάδων κύριας ασφάλισης, επικουρικής ασφάλισης, 
κύριας ασφάλισης φωτοειδησεογράφων και εικονολη¬ 
πτών επικαίρων τηλεόρασης και κύριας ασφάλισης αντα¬ 
ποκριτών ξένου τύπου, του Ταμείου Ασφάλισης Ιδιοκτη¬ 
τών Συντακτών και Υπαλλήλων Τύπου (ΝΠΔΔ), ύψους 
33.330.362,6.869.212,2.669.000 και 6.869.212 δρχ. περί¬ 
που, αντίστοιχα, για το τρέχον οικονομικό έτος. 

Η δαπάνη αυτή θα καλυφθεί από τις πιστώσεις που έ¬ 
χουν εγγράφει στους Κ.Α.Ε. 0611 μέχρι 0618, 0636 και 
0637 των προϋπολογισμών των κλάδων κύριας ασφάλι¬ 
σης, οι οποίες ανέρχονται αντίστοιχα στα ποσά των 
989.901.000, 130.374.000, 190.444.000 δρχ. και του 
Κ.Α.Ε. 0621 του κλάδου επικουρικής ασφάλισης, οι οποί¬ 
ες ανέρχονται στο ποσό των 229.782.000 δρχ., αποφασί¬ 
ζουμε: 

1. Οι συντάξεις των συνταξιούχων: α) του Κλάδου Κύ¬ 
ριας Ασφάλισης, β) του Κλάδου Επικουρικής Ασφάλισης, 
γ) του Κλάδου Κύριας Ασφάλισης Φωτοειδησεογράφων 
και Εικονοληπτών Επικαίρων Τηλεόρασης και δ) του Κλά¬ 
δου Κύριας Ασφάλισης Ανταποκριτών Ξένου Τύπου, του 
Ταμείου Ασφάλισης Ιδιοκτητών Συντακτών και Υπαλλή¬ 
λων Τύπου, αυξάνονται ως εξής: 


α) Από 1.1.1999 κατά ποσοστό 1,4%, ως διορθωτικό πο¬ 
σό. 

Ο υπολογισμός του παραπάνω ποσοστού θα γίνει στα 
ποσά των συντάξεων όπως αυτά είχαν διαμορφωθεί την 
31.12.1998. 

β) Από 1.1.1999 κατά ποσοστό 2,5% για ποσό σύνταξης 
μέχρι 250.000 δρχ. και κατά ποσοστό 2% για το τμήμα σύ¬ 
νταξης από 250.001 δρχ. και άνω. 

Ο υπολογισμός των ποσοστών αυτών θα γίνει στα ποσά 
των συντάξεων όπως θα έχουν διαμορφωθεί μετά την αύ¬ 
ξηση της περίπτωσης α. 

2. Οι αυξήσεις αυτές θα χορηγηθούν σε όσους ήταν συ¬ 
νταξιούχοι την 31.12.1998 καθώς και σε εκείνους που η έ¬ 
ναρξη συνταξιοδότησής τους εμπίπτει στο μέχρι την 
31.12.1998 χρονικό διάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. Α1α/11819/98 (7) 

Σύσταση δύο (2) θέσεων ειδικευομένων γιατρών ειδικό¬ 
τητας κυτταρολογίας στο Περ. Παν/κό Γ ενικό Νοσ. Η¬ 
ρακλείου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 (παρ. 1) του Ν. 1397/ 
1983 (ΦΕΚ 143/Α783). 

2. Τις διατάξεις του άρθρου 1 (παρ. 3) του Ν. 123/75 
(ΦΕΚ 127/Α775). 

3. Τις διατάξεις του Π.Δ/τος 129/92 (ΦΕΚ 65/Α792). 

4. Τις διατάξειςτου άρθρου 1 (παρ. 2) του Ν. 2469/1997 
(ΦΕΚ 38/Α797) και το γεγονός ότι από τις διατάξεις της α¬ 
πόφασης αυτής εκτιμάται ότι η ετήσια δαπάνη που θα α¬ 
παιτηθεί, ανέρχεται στο ποσό των 19.200.000 δρχ. και θα 
προβλέπεται για τα επόμενα έτη στο προϋπολογισμό του 
Υπουργείου Υγείας και Πρόνοιας. Για το τρέχον έτος η 
σχετική δαπάνη θα βαρύνει τον προϋπολογισμό του Υ¬ 
πουργείου Υγείας και Πρόνοιας (Φ 210 και 5173), θα 
προσδιορισθεί και θα δεσμευθεί κατά την έγκριση πλή¬ 
ρωσης των συνιστώμενων θέσεων. 

5. Την αρ. 1107147/1239/0067/96 (ΦΕΚ 922/Β796) από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών. 

6. Την αρ. 7925/1.10.1998 απόφαση του ΚΕΣΥ. 

7. Το αριθ. 13824/8.12.97 έγγραφο του ΠεΠαΓΝη, απο¬ 
φασίζουμε: 

Συνιστώνται και προστίθενται στον οργανισμό του Περ. 
Παν/κού Γεν. Νοσοκομείου Ηράκλειου δύο (2) θέσεις ει- 
δικευομένων γιατρών ειδικότητας Κυτταρολογίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Φεβρουάριου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. Π ΑΠ ΑΔΗ Μ ΑΣ 

Αριθ. ΑΙα/7902/98 (8) 

Σύσταση θέσεων ειδικευόμενων γιατρών ειδικότητας 
Καρδιολογίας στο Π.Γ.Ν. Ν. Ιωνίας «Αγ. Όλγα». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 (παρ. 1) του Ν. 1397/ 
1983 (ΦΕΚ 143/Α783). 

2. Τις διατάξεις του άρθρου 1 (παρ. 3) του Ν. 123/75 
(ΦΕΚ 127/Α775). 

3. Τις διατάξεις του Π.Δ/τος 129/92 (ΦΕΚ 65/Α792). 

4. Τις διατάξεις του άρθρου 1 (παρ. 2) του Ν. 2469/1997 
(ΦΕΚ 38/Α /97) και το γεγονός ότι από τις διατάξεις της α¬ 
πόφασης αυτής εκτιμάται ότι η ετήσια δαπάνη που θα α¬ 
παιτηθεί, ανέρχεται στο ποσό των 48.200.000 δρχ. και θα 
προβλέπεται για τα επόμενα έτη στο προϋπολογισμό του 
Υπουργείου Υγείας και Πρόνοιας. Για το τρέχον έτος η 
σχετική δαπάνη θα βαρύνει τον προϋπολογισμό του Υ¬ 
πουργείου Υγείας και Πρόνοιας (Φ 210 και 5173), θα 
προσδιορισθεί και θα δεσμευθεί κατά την έγκριση πλή¬ 
ρωσης των συνιστώμενων θέσεων. 

5. Την αρ. 1107147/1239/0067/96 (ΦΕΚ 922/Β796) απόφα¬ 
ση ανάθεσης αρμοδιοτήτων στον Υφυπουργό Οικονομικών. 

6. Το αριθ. 7744/26.6.98 απόφαση του ΚΕΣΥ, αποφασί- 
ζουμε: 

Συνιστώνται και προστίθενται στον οργανισμό του ΠΓΝ 
Ν. Ιωνίας «Αγ. Όλγα», πέντε (5) θέσεις ειδικευομένων για¬ 
τρών ειδικότητας Καρδιολογίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Φεβρουάριου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

-♦- 

Αριθ. Δ1α/208 (9) 

Συγκρότηση Ειδικών Υγειονομικών Επιτροπών Αθήνας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του Π.Δ/τος 666/75. 

β) Του Π.Δ/τος 611/77 (άρθρο 13). 

γ) Του Π.Δ/τος 230/80 (άρθρο 2 και 3). 

δ) Την αριθμ. 727/92 (ΦΕΚ 578/92τ.Β') Υπ. Απόφαση. 

2. Το έγγραφο με αρ. πρωτ. 4532/30.12.98 του Εθνικού 
και Καποδιστριακού Πανεπιστημίου Αθηνών (Ιατρική Σχο¬ 
λή), αποφασίζουμε: 

1. Συγκροτούμε τις προβλεπόμενες από τις διατάξεις 
του Π.Δ/τος 666/75, όπως τροποποιήθηκαν και συμπλη¬ 
ρώθηκαν με τα άρθρα 2 και 3 του Π .Δ/τος 230/80 και του 
Π.Δ/τος 611/77 (άρθρο 13), Ειδικές Υγειονομικές Επιτρο¬ 
πές Αθήνας από τους κατωτέρω Καθηγητές, Αναπληρω¬ 
τές Καθηγητές και Επίκουρους Καθηγητές του Τμήματος 
Ιατρικής του Εθνικού και Καποδιστριακού Πανεπιστημίου 
Αθήνας (Ιατρικής Σχολής), για το έτος 1999. 

Α' ΕΙΔΙΚΗ ΕΠΙΤΡΟΠΗ ΓΙΑ ΤΗ ΦΥΜΑΤΙΩΣΗ 
α) Τακτικά μέλη 

1. I. Ιορδάνογλου, Καθηγητή Πνευμονολογική Κλινική 
Ν.Ν.Θ.Α. 


2. X. Ρούσσο, Καθηγητή, Μονάδα Εντατικής Θεραπείας 
Νοσ. «Ευαγγελισμός». 

3. Ε. Γιαμαρέλου, Καθηγήτρια, Δ' Παθολογική Κλινική 
Νοσ. «Σισμανόγλειο». 

β) Αναπληρωματικά μέλη 

1. Α. Ρασιδάκη, Αν. Καθηγητή, Πνευμονολογική Κλινική 
Ν.Ν.Θ.Α. 

2. Α. Αρμαγανίδη, Αν. Καθηγητή, Μονάδα Εντατικής Θε¬ 
ραπείας Νοσ. «Ευαγγελισμός». 

3. Κ. Κανελλακοπούλου, Επ. Καθηγήτρια, Δ' Παθολογι¬ 
κή Κλινική Νοσ. «Σισμανόγλειο». 

Πρόεδρο της Επιτροπής ορίζουμε τον I. Ιορδάνογλου. 

Γραμματέα της Επιτροπής ορίζουμε την Πανωραία 
Λούτα, υπάλληλο του κλάδου ΔΕ Διοικητικού που υπηρε¬ 
τεί στη Δ/νση Προσωπικού του Υπουργείου Υγείας και 
Πρόνοιας με απόσπαση από το Π.Γ.Ν. Θώρακος Αθηνών 
«ΣΩΤΗΡΙΑ» (τηλ. 8239838) με αναπληρωτή τον Παναγιώ¬ 
τη Καλκανδή υπάλληλο του κλάδου ΔΕ Διοικητικού που υ¬ 
πηρετεί στη Δ/νση Προσωπικού του Υπουργείου Υγείας 
και Πρόνοιας (τηλ. 8254115). 

Β' ΕΙΔΙΚΗ ΕΠΙΤΡΟΠΗ ΓΙΑ ΤΙΣ ΝΕΥΡΟΨΥΧΙΚΕΣ ΝΟΣΟΥΣ 

α) Τακτικά μέλη 

1. Κ. Σολδάτο, Αν. Καθηγητή «Αιγινήτειο» Νοσοκομείο. 

2. I. Μαντωνάκη, Αν. Καθηγητή «Αιγινήτειο» Νοσοκο¬ 
μείο. 

3. Α. Σιαφάκα, Αν. Καθηγητή «Αιγινήτειο» Νοσοκομείο. 

β) Αναπληρωματικά μέλη 

1. Γ. Παπαδημητρίου, Αν. Καθηγητή «Αιγινήτειο» Νοσο¬ 
κομείο. 

2. Α. Μάίλη, Αν. Καθηγητή «Αιγινήτειο» Νοσοκομείο. 

3. Γ. Καράμπελα, Επ. Καθηγητή «Αιγινήτειο» Νοσοκο¬ 
μείο. 

Πρόεδρο της Επιτροπής ορίζουμε τον Κ. Σολδάτο. 

Γραμματέα της Επιτροπής ορίζουμε την Πανωραία 
Λούτα, υπάλληλο του κλάδου ΔΕ Διοικητικού, που υπη¬ 
ρετεί στη Δ/νση Προσωπικού του Υπουργείου Υγείας και 
Πρόνοιας με απόσπαση από το Π.Γ.Ν. Θώρακος Αθηνών 
«ΣΩΤΗΡΙΑ» (τηλ. 8239838) με αναπληρώτρια την Αντωνία 
Σαρλά, υπάλληλο του κλάδου ΔΕ Διοικητικού που υπηρε¬ 
τεί στη Δ/νση Προσωπικού του Υπουργείου Υγείας και 
Πρόνοιας (τηλ. 8254115). 

Γ ΕΙΔΙΚΗ ΕΠΙΤΡΟΠΗ ΓΙΑΤΟΝ ΚΑΡΚΙΝΟ Κ.Λ.Π. ΝΟΣΟΥΣ 

α) Τακτικά μέλη 

1. Α. Φωτόπουλο, Αν. Καθηγητή, Β' Χειρουργική Κλινική 
«Αρεταίειο» Νοσοκομείο. 

2. Ν. Κακαβιάτο, Αν. Καθηγητή, Γ Χειρουργική Κλινική 
«Ν.Ν.Θ.Α.». 

β) Αναπληρωματικά μέλη 

1.1. Βασιλείου, Αν. Καθηγητή, Β'Χειρουργική Κλινική «Α¬ 
ρεταίειο» Νοσοκομείο 

2. Κ. Φωτιάδη, Αν. Καθηγητή, Γ Χειρουργική Κλινική 
«Ν.Ν.Θ.Α.». 

γ) Τακτικά μέλη ανάλογα με την εξεταζόμενη νόσο 

1. Δ. Λουκόπουλο, Καθηγητή, Α' Παθολογική Κλινική 
«Λαϊκό» Νοσοκομείο. 

2. Σ. Σταματελόπουλο, Καθηγητή, Θεραπευτική Κλινι¬ 
κή, Νοσοκομείο «ΑΛΕΞΑΝΔΡΑ». 

3. Στ. Μιχαλά, Καθηγητή, Α' Μαιευτική και Γυναικολογι- 
κή Κλινική Νοσ. «ΑΛΕΞΑΝΔΡΑ». 

4. Π.ΑΘανασιάδη, Αν. Καθηγητή, Θεραπευτική Κλινική, 
Νοσοκομείο «ΑΛΕΞΑΝΔΡΑ». 

5. Γ. Θεοδοσιάδη, Καθηγητή, Οφθαλμολογική Κλινική 
Νοσ. Γεν. Κρατικό. 

6. Θ. Πανταζόπουλο, Καθηγητή Α' Ορθοπεδική Χειρ. 
Κλινική Νοσ. Ατυχημάτων ΚΑΤ. 

δ) Αναπληρωματικά μέλη ανάλογα με την εξεταζόμενη 
νόσο 

1.1. Μελέτη, Αν. Καθηγητή Α' Παθολογική Κλινική «Λαϊ¬ 
κό» Νοσοκομείο. 

2. Δ. Κόκκινο, Καθηγητή Καρδιολογίας, Καρδιολογική 
κλινική του Ιπποκράτειου Νοσοκομείου. 

3. Εμμ. Διακομανώλη, Αν. Καθηγητή, Α' Μαιευτική και 
Γυναικολογική Κλινική Νοσ. «ΑΛΕΞΑΝΔΡΑ». 

4. Α. Πολύζο, Επ. Καθηγητή, Α' Προπ. Παθολογική Κλι¬ 
νική Λαϊκό Νοσοκομείο. 

5. Μ. Μόσχο, Αν. Καθηγητή Οφθαλμολογική κλινική 
Νοσ. Γενικό Κρατικό. 

6. Εμμ. Φραγκιαδάκη, Αν. Καθηγητή, Α' Ορθοπεδική 
Χειρ. Κλινική - Νοσ. Ατυχημάτων ΚΑΤ. 

Πρόεδρος της Επιτροπής θα είναι ο καθηγητής και αν 
δεν παρίσταται θα τον αντικαταστήσει ο Αναπληρωτής 
Καθηγητής. 

Ιεραρχικά τα ονόματα των Καθηγητών και Αναπλ. Καθη¬ 
γητών είναι: 

Καθηγητές Αναπλ. Καθηγητές 

I. 1. Ιορδάνογλου 1 . Α. Ρασιδάκης 

2. Γ. Θεοδοσιάδης 2. Κ. Σολδάτος 

3. X. Ρούσσος 3. Μ. Μόσχος 

4. Δ. Λουκόπουλος 4. Εμμ. Διακομανώλης 

5. Θ. Πανταζόπουλος 5.1. Μελέτης 

6. Στ. Μιχαλάς 6. Εμμ. Φραγκιαδάκης 

7. Ε. Γιαμαρέλου 7.1. Μαντωνάκης 

8. Σ. Σταματελόπουλος 8. Ν. Κακαβιάτος 

9. Δ. Κόκκινος 9 . Π. Αθανασιάδης 

10. Κ. Φωτιάδης 

11. Α. Φωτόπουλος 

12. Α. Σιαφάκας 

13. Α. Μάΐλης 

14. Γ. Παπαδημητρίου 

15. Δ. Αρμαγανίδης 
16.1. Βασιλείου 

Γραμματέα της Επιτροπής ορίζουμε την Φερφελή Φανή 
υπάλληλο του κλάδου ΔΕ Διοικητικού της Κεντρικής Υπη¬ 
ρεσίας του Υπουργείου Υγείας και Πρόνοιας, τηλ. 
8251483 με αναπληρώτρια τη Μαρία Δασκαλάκη, υπάλ¬ 
ληλο του κλάδου ΔΕ Διοικητικού που υπηρετεί στο γρα¬ 
φείο του Υπουργού (τηλ. 5232821). 

II. Η θητεία των ανωτέρω Επιτροπών είναι για ένα χρόνο 
με έναρξη την 1.1.1999 και λήξη την 31.12.1999. 

III. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 18 Φεβρουάριου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 


Αριθ. Δ2/οικ. 422 (10) 

Δημιουργία Μητρώου Αξιολογητώντου Υπουργείου Υγεί¬ 
ας και Πρόνοιας (Μ.ΑΞ.Υ.Υ.Π.) για την αξιολόγηση Ε¬ 
νεργειών Συνεχιζόμενης Κατάρτισης εργαζομένων και 
ανέργων των τομέων Υγείας και Πρόνοιας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 


Έχοντας υπόψη: 

1. Τις διατάξεις του Π.Δ. 138/1992 (ΦΕΚ68/Α') «Οργανι¬ 
σμός του Υπουργείου Υγείας και Πρόνοιας», όπως τρο¬ 


I 


ποποιήθηκε και συμπληρώθηκε με τις διατάξεις του Π.Δ. 
349/93 (ΦΕΚ 148/Α ), του Π.Δ. 109/95 (ΦΕΚ 71Α') και του 
Π.Δ. 349/98 (ΦΕΚ 232/Α ). 

2. Την με αριθ. Ε(94)/1716/13.7.98 Απόφαση της Ευρω¬ 
παϊκής Επιτροπής σχετικά με την έγκριση του 2ου Κοινο¬ 
τικού Πλαισίου Στήριξης (Κ.Π.Σ.) για την Ελλάδα και ιδίως 
τις διατάξεις εφαρμογής του. 

3. Την με αριθ. Ε(94)/1833/29.7.94 Απόφαση της Ευρω¬ 
παϊκής Επιτροπής με την οποία εγκρίνεται το Επιχειρη¬ 
σιακό Πρόγραμμα «Υγεία - Πρόνοια». 

4. Την από 10.7.1998 Απόφαση της 4ης Συνεδρίασης 
της Επιτροπής Παρακολούθησης του Επιχειρησιακού 
Προγράμματος «Υγεία - Πρόνοια» και την από 22.7.1997 
Απόφαση της Τεχνικής Σύσκεψης σχετικά με τη δημιουρ¬ 
γία Μητρώου Αξιολογητών για την αξιολόγηση προτάσε¬ 
ων ενεργειών κατάρτισης στο πλαίσιο του Ε.Π. «Υγεία - 
Πρόνοια». 

5. Την με αριθ. ΔΥ15/Υ.Α./οικ. 1224/23.9.97 κοινή Υ¬ 
πουργική Απόφαση των Υπουργών Υγείας και Πρόνοιας 
και Εργασίας και Κοινωνικών Ασφαλίσεων σχετικά με το 
«Σύστημα Διαχείρισης, Παρακολούθησης και Αξιολόγη¬ 
σης ενεργειών κατάρτισης που υλοποιούνται στο πλαίσιο 
του Επιχειρησιακού Προγράμματος “Υγεία - Πρόνοια"». 

6. Το γεγονός ότι από την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού. 

7. Τις ανάγκες αξιολόγησης των Ενεργειών Κατάρτισης 
που υλοποιούνται στο πλαίσιο του Επιχειρησιακού Προ¬ 
γράμματος «Υγεία - Πρόνοια», αποφασίζουμε: 

1. Δημιουργούμε «ΜΗΤΡΩΟ ΑΞΙΟΛΟΓΗΤΩΝ ΤΟΥ Υ¬ 
ΠΟΥΡΓΕΙΟΥ ΥΓΕΙΑΣ ΚΑΙ ΠΡΟΝΟΙΑΣ» (Μ.ΑΞ.Υ.Υ.Π.) για 
την αξιολόγηση προτάσεων Ενεργειών Συνεχιζόμενης 
Κατάρτισης εργαζομένων και ανέργων των τομέων Υγεί¬ 
ας και Πρόνοιας, στα πλαίσια των Επιχειρησιακών Προ¬ 
γραμμάτων του Υπουργείου. 

2. Το Μ.ΑΞ.Υ.Υ.Π. αποτελεί αναπόσπαστο μέρος των 
διαδικασιών, οι οποίες προσδιορίζονται από την ισχύου- 
σα κάθε φορά Υπουργική Απόφαση που αφορά στο Σύ¬ 
στημα Διαχείρισης, Παρακολούθησης και Αξιολόγησης 
Ενεργειών Κατάρτισης που υλοποιούνται στο πλαίσιο των 
Επιχειρησιακών Προγραμμάτων του Υπουργείου Υγείας 
και Πρόνοιας. 

3. Η ένταξη αξιολογητών στο Μ.ΑΞ.Υ.Υ.Π. θα γίνει μετά 
από σχετική Προκήρυξη του Υπουργείου Υγείας και Πρό¬ 
νοιας. Μετά την ολοκλήρωση της προβλεπόμενης διαδι¬ 
κασίας, οι νέοι ενδιαφερόμενοι μπορούν να υποβάλλουν 
αιτήσεις ένταξης στο Μητρώο καθόλη τη διάρκεια του έ¬ 
τους. Οι νέες αιτήσεις θα αξιολογούνται δύο φορές το 
χρόνο, στο τέλος κάθε ημερολογιακού εξαμήνου αντί¬ 
στοιχα, χωρίς να απαιτείται σχετική προκήρυξη. 

4· _ Δικαίωμα υποβολής αίτησης για ένταξη στο 
Μ.Αζ.Υ.Υ.Π. έχουν όσοι πληρούν τις παρακάτω προϋπο¬ 
θέσεις: 

α. Είναι πτυχιούχοι Σχολών ΑΕΙ ή ΤΕΙ του εσωτερικού ή 
κάτοχοι αντίστοιχων ισότιμων τίτλων σπουδών του εξωτε¬ 
ρικού, αναγνωρισμένων από το ΔΙΚΑΤΣΑ. 

β. Διαθέτουν αποδεδειγμένη τριετή επαγγελματική ε¬ 
μπειρία στον ιδιωτικό ή δημόσιο τομέα, σχετική με ένα 
τουλάχιστον από τους παρακάτω τομείς: 

Ιατρικό 

Νοσηλευτικό 

Παραϊατρικό 

Τεχνολογικό Υπηρεσιών Υγείας ή Πρόνοιας 

Τεχνικό Υπηρεσιών Υγείας ή Πρόνοιας 

Διοικητικής ή Οικονομικής Οργάνωσης Υπηρεσιών ή Υ- 

πηρεσιών Υγείας 

γ. Διαθέτουν αποδεδειγμένη εμπειρία σε δύο τουλάχι¬ 
στον από τις ακόλουθες δραστηριότητες: 

Σχεδίασμά ή υλοποίηση Ενεργειών, Προγραμμάτων ή 
Συνοδευτικώ Υποστηρικτικών Υπηρεσιών στον τομέα των 
Ανθρώπινων Πόρων (προγράμματα του Ευρωπαϊκού Κοι¬ 
νωνικού Ταμείου (ΕΚΤ) ή άλλα). 

Αξιολόγηση Ενεργειών, Προγραμμάτων ή Συνοδευτι¬ 
κών Υποστηρικτικών Υπηρεσιών στον τομέα των Ανθρώ¬ 
πινων Πόρων (προγράμματα του Ευρωπαϊκού Κοινωνικού 
Ταμείου (ΕΚΤ) ή άλλα). 

Ερευνητικό - Επιστημονικό έργο συναφές με τους το¬ 
μείς δραστηριότητας που αναφέρονται παραπάνω στην 
παράγραφο 4β. 

Διδακτική εμπειρία αρχικής εκπαίδευσης ή συνεχιζόμε¬ 
νης κατάρτισης. 

5. Τα δικαιολογητικά που απαιτούνται για την υποβολή 
αίτησης είναι: 

α. Έντυπο αίτησης Εγγραφής στο Μ.ΑΞ.Υ.Υ.Π., το ο¬ 
ποίο διατίθεται από τη Διεύθυνση Εκπαίδευσης του Υ¬ 
πουργείου Υγείας και Πρόνοιας και το οποίο πρέπει να υ¬ 
ποβάλλεται συμπληρωμένο και υπογεγραμμένο από τον / 
την υποψήφιο /α στην ίδια Διεύθυνση. 

β. Σύντομο βιογραφικό σημείωμα του / της υποψηφίου 
/ ας, το οποίο πρέπει να περιλαμβάνει μεταξύ άλλων και 
πλήρη βιβλιογραφική αναφορά των δημοσιεύσεων του / 
της υποψηφίου /ας, αν υπάρχουν. 

γ. Επικυρωμένα φωτοαντίγραφα τίτλων σπουδών. Σε 
περίπτωση τίτλων σπουδών από Σχολές του εξωτερικού, 
πρέπει να υποβάλλονται επιπλέον και επικυρωμένα φω¬ 
τοαντίγραφα σχετικών πιστοποιητικών αναγνώρισης από 
το ΔΙΚΑΤΣΑ. 

δ. Επικυρωμένα φωτοαντίγραφα βεβαιώσεων παρακο¬ 
λούθησης σεμιναρίων σχετικών με τους τομείς ή / και τις 
δραστηριότητες που αναφέρονται στις προϋποθέσεις υ¬ 
ποβολής αίτησης, αν υπάρχουν. 

ε. Επικυρωμένα φωτοαντίγραφα βεβαιώσεων ή / και άλ¬ 
λων δικαιολογητικών από τα οποία να προκύπτει η εμπει¬ 
ρία των υποψηφίων στους τομείς και τις δραστηριότητες 
που αναφέρονται στις προϋποθέσεις υποβολής αίτησης. 

Τα φωτοαντίγραφα τίτλων σπουδών, βεβαιώσεων ή άλ¬ 
λων δικαιολογητικών, αν δεν είναι επικυρωμένα, θα πρέ¬ 
πει να συνοδεύονται από Υπεύθυνη Δήλωση του Ν. 
1599/96, όπου ο ενδιαφερόμενος θα βεβαιώνει ότι αποτε¬ 
λούν γνήσια αντίγραφα πρωτοτύπων. 

6. Οι αιτήσεις κατατίθενται στη Δ/νση Εκπαίδευσης του 
Υπουργείου Υγείας και Πρόνοιας, σε σφραγισμένο φάκε¬ 
λο υποψηφιότητας, ο οποίος περιλαμβάνει το έντυπο υ¬ 
ποβολής αίτησης συμπληρωμένο σε δύο αντίτυπα, με α¬ 
ρίθμηση όλων των σελίδων και με ονομαστική αναφορά 
όλων των συνημμένων δικαιολογητικών. 

7. Για την αξιολόηγηση των αιτήσεων θα συσταθεί, με α¬ 
πόφαση του Υπουργού Υγείας και Πρόνοιας, Επιτροπή Ε¬ 
πιλογής Αξιολογητών των υποψηφίων. Η αξιολόγηση θα 
βασίζεται στα στοιχεία που περιλαμβάνονται σε κάθε αί¬ 
τηση και σε προσωπική συνέντευξη του / της υποψηφίου 
/ας με την Επιτροπή, σύμφωνα με τους τέσσερις άξονες 
που ακολουθούν: 

α. Τυπικά προσόντα. 

β. Εμπειρία σε Προγράμματα (συγχρηματοδοτούμενα 
από το ΕΚΤ ή άλλα). 

γ. Διδακτική εμπειρία. 

δ. Δημοσιεύσεις (ερευνητικό ή άλλο επιστημονικό έρ¬ 
γο). 


8. Η Διεύθυνση Εκπαίδευσης παραδίδειτις υποβληθεί- 
σες αιτήσεις στην Επιτροπή. Η Επιτροπή προβαίνει στην 
αποσφράγιση και τον έλεγχο τυπικής και ουσιαστικής 
πληρότητας κάθε φακέλου υποψηφιότητας. Συγκεκριμέ¬ 
να, η Επιτροπή ελέγχει την τήρηση των προϋποθέσεων υ¬ 
ποβολής αίτησης εγγραφής στο Μ.ΑΞ.Υ.Υ.Π. καθώς και 
την επαλήθευση του συνόλου των στοιχείων της αίτησης 
σε σχέση με τα συνημμένα κατά περίπτωση δικαιολογητι- 
κά. Στη συνέχεια καλεί τον / την υποψήφιο /α σε προσωπι¬ 
κή συνέντευξη. Η συνέντευξη αφορά στη διευκρίνηση και 
ποιοτική αξιολόγηση των στοιχείων της επαγγελματικής 
εμπειρίας των υποψήφιων, σε σχέση με τις ανάγκες αξιο¬ 
λόγησης των Ενεργειών και με βάση τα κριτήρια που ακο¬ 
λουθούν: 

α. Το εύρος ή / και τον πολυδιάστατο χαρακτήρα των 
δραστηριοτήτων που ανέπτυξε ο / η υποψήφιος /α. 

β. Την ειδίκευση του/ της υποψηφίου /ας σε έναν ή πε¬ 
ρισσότερους τομείς, σύμφωνα με τις σπουδές ή / και την 
επαγγελματική του εμπειρία. 

γ. Την εμπλοκή του / της υποψηφίου /ας σε δραστηριό¬ 
τητες ολοκληρωμένου χαρακτήρα. 

δ. Την ουσιαστική συμμετοχή του/ της υποψηφίου /ας 
στις δραστηριότητες που έλαβε μέρος, σύμφωνα με το 
βαθμό, τη θέση και το επίπεδο της συμμετοχής του. 

ε. Την εξοικείωση με το «Σύστημα Διαχείρισης, Παρα¬ 
κολούθησης και Αξιολόγησης ενεργειών κατάρτισης που 
υλοποιούνται στο πλαίσιο του Επιχειρησιακού Προγράμ¬ 
ματος “Υγεία - Πρόνοια”». 

9. Μετά την ολοκλήρωση της διαδικασίας οι υποψήφιοι 
που έχουν επιλεγεί ως αξιολογητές κατατάσσονται κατά 
κλάδο προσωπικού και ομάδα αντικειμένων κατάρτισης 
και εκδίδεται υπουργική απόφαση ένταξής τους στο 
Μ.ΑΞ.Υ.Υ.Π. 

Οι αξιολογητές του Μ.ΑΞ.Υ.Υ.Π. αναλαμβάνουν την υ¬ 
ποχρέωση, κάθε φορά που καλούνται να διενεργήσουν α¬ 
ξιολογήσεις, να γνωστοποιούν στο Υπουργείο ενδεχόμε¬ 
νη εμπλοκή τους με οποιοδήποτε τρόπο στις Ενέργειες 
Κατάρτισης που υλοποποιούνται στο πλαίσιο των Ε.Π. 
του Υπουργείου Υγείας και Πρόνοιας κατά το χρονικό διά¬ 
στημα που ορίζεται από την αντίστοιχη προκήρυξη υλο¬ 
ποίησης ενεργειών κατάρτισης, ώστε να αποκλείονται α¬ 
πό τη διενέργεια αξιολογήσεων κατά τη συγκεκριμένη πε¬ 
ρίοδο. 

Ως εμπλοκή, θεωρείται η συμμετοχή των αξιολογητών 
στις πάγιες διαδικασίες σχεδιασμού, συντονισμού, υλο¬ 
ποίησης, ενεργειών κατάρτισης των σχετικών προγραμ¬ 
μάτων. 

Για το σκοπό αυτό, οι αξιολογητές συμπληρώνουν κάθε 
φορά σχετική Υπεύθυνη Δήλωση του Ν. 1599/96. 

10. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 15 Φεβρουάριου 1999 

Ο ΥΠΟΥΡΓΟΣ 

Λ. ΠΑΠΑΔΗΜΑΣ 
-·- 

Αριθ. 21 ( 11 ) 

Διοικητικές Επιτροπές Στρατιωτικών Επιτάξεων στο Ν. 

Χίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1) Του Ν. 2503/1997 «Διοίκηση, Οργάνωσης, Στελέχω- 
σης της Περιφέρειας κ.λπ.». 

2) Του Ν. 4442/29 «Περί Στρατιωτικών και Ναυτικών ει¬ 
σφορών και Ναυλώσεων» όπως τροποποιήθηκαν μεταγε¬ 
νέστερα. 

3) Της υπ’ αριθ. 8-11/1980 πάγιας Διαταγής του ΓΕΣ/Δ. 
01/3γ «Περί των Διοικητικών Δικαστηρίων Στρατιωτικών 
Επιτάξεων». 

4) Του Π.Δ. 115/1984, με το οποίο ανατέθηκε στους κα¬ 
τά τόπους Νομάρχες η αρμοδιότητα του διορισμού, αντι¬ 
κατάστασης και παράτασης των μελών των Διοικητικών 
Δικαστηρίων Στρατιωτικών Επιτάξεων. 

5) Του άρθρου 9 παραγρ. 1 του Ν. 1649/1986, με τις ο¬ 
ποίες μετονομάσθηκαν τα Διοικητικά Δικαστήρια Στρα¬ 
τιωτικών Επιτάξεων σε Διοικητικές Επιτροπές Στρατιωτι¬ 
κών Επιτάξεων κ.λπ. και λειτουργούν πλέον ως συλλογικά 
όργανα διοίκησης και όχι ως διοικητικά δικαστήρια. 

6) Των άρθρων 42 του Ν. 2240/94 και 14 του Ν. 2399/95 
που παρέχουν την αρμοδιότητα διορισμού μελών της 
Δ.Ε.Σ.Ε. στον Γεν. Γραμμ. της Περιφέρειας. 

7) Το Φ. 851/3/155255 Σ. 130/22.10.1998 έγγραφο της 
ΑΣΔΕΝ με το οποίο προτείνονται Αξιωματικοί ως Στρα¬ 
τιωτικά μέλη της Επιτροπής. 

8) Το υπ’ αριθ. 149/18.11.1998 έγγραφο του Πρωτοδι¬ 
κείου Χίου, με το οποίο προτείνονται δύο πρωτόδικες με 
τους αναπληρωτές τους ως μέλη της Επιτροπής, αποφα¬ 
σίζουμε: 

Διορίζουμε τους κατωτέρω ως μέλη της Διοικητικής Ε¬ 
πιτροπής Στρατιωτικών Επιτάξεων Νομού Χίου: 

Α) ΤΑΚΤΙΚΑ ΜΕΛΗ: 

1. Κων/νο Πασχαλίδη, Πρωτόδικη Χίου. 

2. Χριστίνα Λίμουρα, Πρωτόδικη Χίου. 

3. Νικόλαο Νίκα Ανχη (ΠΖ) της 23 Τ.Δ. ΤΕ. 

4. Γεώργιο Πανούση Τχη (ΠΖ) του Τ.Ε. Χίου. 

5. Νικόλαο Τσούρο, Προϊστ/νο της Κτημαπκής Υπηρε¬ 
σίας Δημοσίου Ν. Χίου. 

Β) ΑΝΑΠΛΗΡΩΜΑΤΙΚΑ ΜΕΛΗ: 

1. Βασιλική Γιαννακού, Πρωτόδικη Χίου. 

2. Γεώργιο Πελτέκη Ανχη (ΠΖ) του Τ.Ε. Βροντάδου. 

3. Ιωάννη Βούρβαχη Λγο (ΠΒ) της 96 ΜΕΘ. 

4. Ελένη Πουλή, Υπάλλ. της Κτημ. Υπηρ. Δημοσίου Ν. Χί¬ 
ου. 

Διάρκεια θητείας των παραπάνω μελών μέχρι 
31.12.1999. 

Γραμματέα της Επιτροπής ορίζουμε τον Στυλιανό Γε- 
ραζούνη, υπάλληλο της Κτηματικής Υπηρεσίας Ν. Χίου, 
με αναπληρωτή του τον Σπύρο Φιλιππίδη υπάλληλο επί¬ 
σης της ίδιας υπηρεσίας. 

Καθήκοντα προέδρου της εν λόγω Επιτροπής εκτελεί ο 
αρχαιότερος των Πρωτοδικών ενώ καθήκοντα Επιτρόπου 
Επικράτειας εκτελεί ο Εισαγγελέας Πρωτοδικών Χίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 31 Δεκεμβρίου 1998 

Ο Γεν. Γραμματέας Περιφέρειας 
ΤΡΙΑΝΤΑΦΥΛΛΟΣ ΠΑΠΑΔΟΠΟΥΛΟΣ 

-♦- 

Αριθ. 24 (12) 

Διοικητική Επιτροπή Στρατιωτικών Επιτάξεων Ν. Σάμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1) Του Ν. 2503/1997 «Διοίκηση, .Οργάνωσης, Στελέχω- 

σης της Περιφέρειας κ.λπ.». 

2) Του Ν. 4442/29 «Περί Στρατιωτικών και Ναυτικών ει¬ 
σφορών και Ναυλώσεων» όπως τροποποιήθηκαν μεταγε¬ 
νέστερα. 

3) Της υπ’ αριθ. 8-11/1980 πάγιας Διαταγής του ΓΕΣ/Δ. 
01/3γ «Περί των Διοικητικών Δικαστηρίων Στρατιωτικών 
Επιτάξεων». 

4) Του Π.Δ. 115/1984, με το οποίο ανατέθηκε στους κα¬ 
τά τόπους Νομάρχες η αρμοδιότητα του διορισμού, αντι¬ 
κατάστασης και παράτασης των μελών των Διοικητικών 
Δικαστηρίων Στρατιωτικών Επιτάξεων. 

5) Του άρθρου 9 παραγρ. 1 του Ν. 1649/1986, με τις ο¬ 
ποίες μετονομάσθηκαν τα Διοικητικά Δικαστήρια Στρα- 
τιωπκών Επιτάξεων σε Διοικητικές Επιτροπές Στρατιωτι¬ 
κών Επιτάξεων κ.λπ. και λειτουργούν πλέον ως συλλογικά 
όργανα διοίκησης και όχι ως διοικητικά δικαστήρια. 

6) Των άρθρων42του Ν. 2240/94 και 14του Ν. 2399/95 
που παρέχουν την αρμοδιότητα διορισμού μελών της 
Δ.Ε.Σ.Ε. στον Γ εν. Γ ραμμ. της Περιφέρειας. 

7) Το Φ. 851/3/155255 Σ. 103/22.10.1998 έγγραφο της 
ΑΣΔΕΝ με το οποίο προτείνονται Αξιωματικοί ως Στρα¬ 
τιωτικά μέλη της Επιτροπής. 

8) Το υπ' αριθ. 557/11.11.1998 έγγραφο του Πρωτοδι¬ 
κείου Σάμου, με το οποίο προτείνονται δύο πρωτόδικες 
καθώς και ένας αναπληρωτής τους ως μέλη της Επιτρο¬ 
πής, αποφασίζουμε: 

Διορίζουμε τους κατωτέρω ως μέλη της Διοικητικής Ε¬ 
πιτροπής Στρατιωτικών Επιτάξεων Νομού Σάμου: 

Α) ΤΑΚΤΙΚΑ ΜΕΛΗ: 

1. Παγώνα Παναγιώτου, Πρωτόδικη Σάμου. 

2. Παναγιώτη Μολυβδα, Πρωτόδικη Σάμου. 

3. Διονύσιο Πανταζή Ανχη (ΠΖ) της 79 ΑΔΤΕ. 

4. Αντώνιο Σίμο Τχη (ΜΧ) της 79 ΑΔΤ. 

5. Τζώτζο Θεόδωρο, Προϊστάμενο ΔΟΥ Σάμου. 

Β) ΑΝΑΠΛΗΡΩΜΑΤΙΚΑ ΜΕΛΗ: 

1. Παύλο Μαυρομάτη, Πρωτόδικη Σάμου. 

2. Σπυρίδωνα Γ κουτή Τχη (ΠΖ) του 212 Τ.Ε. 

3. Αγαμέμνωνα Αγγελετόπουλο Ταχ (ΠΖ) της 79 
ΛΜΧΕΘ. 

4. Ελένη Φαγα, Αναπληρώτρια Προϊσταμένου ΔΟΥ Σά¬ 
μου. 

Διάρκεια θητείας των παραπάνω μελών μέχρι 
31.12.1999. 

Καθήκοντα προέδρου της Επιτροπής εκτελεί ο αρχαι¬ 
ότερος των Πρωτοδικών ενώ καθήκοντα Επιτρόπου Ε¬ 
πικράτειας εκτελεί ο Εισαγγελέας Πρωτοδικών Σάμου. 

Γραμματέα της Επιτροπής ορίζουμε την Καλλιόπη Μο- 
σχονά, υπάλληλο της Δ/νσης Δασών Σάμου, με αναπλη- 
ρώτριά της την Πελαγία Κανακάκη, υπάλληλο της Δ/νσης 
Τοπικής Αυτ/σης και Δ/σης Ν. Σάμου 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 12 Ιανουάριου 1999 

Ο Γεν. Γ ραμματέας Περιφέρειας 
ΤΡΙΑΝΤΑΦΥΛΛΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΊΙΓ 








